રાજકોટ તા. ૯: બે મહિના પહેલા ક્રાઇમ બ્રાંચ રૈયા રોડ આમ્રપાલી સામે વે ટુ લર્ન-સનરેયઝ નામના કલાસીસમાં દરોડો પાડી અલગ-અલગ રાજ્યોની યુનિવર્સિટીની નકલી માર્કશીટ વેંચવાનું કોૈભાંડ ઝડપી લઇ કલાસીસના સંચાલક કુવાડવા રોડ પર રહેતાં પ્રકાશ ગોવિંદભાઇ ગોહેલ (સગર)ની ધરપકડ કરી હતી. આ અંગેની તપાસ કરવા ક્રાઇમ બ્રાંચની ટુકડી રાજસ્થાન, જયપુર પહોંચ્યા બાદ કાનપુર અને કાશી ખાતે તપાસ કરી છે. આ શહેરોની યુનિવર્સિટીની માર્કશીટ પણ પ્રકાશ ગોહેલ પાસેથી મળી હતી. જે નકલી હોવાનું જે તે કોલેજ દ્વારા જણાવાયું છે.